钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 梁。
## 钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 梁。

### 武帝天监元年，下诏求言。

按梁书武帝本纪天监元年夏四月癸酉诏曰商俗
甫移遗风尚炽下不上达由来远矣升中驭索增其
凛然可于公车府谤木肺石傍各置一函若肉食莫
言山阿欲有横议投谤木函若从我江汉功在可策
犀兕徒弊龙蛇方县次身才高妙摈压莫通怀傅吕
之术抱屈贾之叹其理有皦然受困包匦夫大政侵
小豪门陵贱四民已穷九重莫达若欲自申并可投
肺石函

天监六年诏士民陈言可采者大小以闻

按梁书武帝本纪六年春正月辛酉朔诏曰径寸之
宝或隐沙泥以人废言君子斯戒朕听朝晏罢思阐
政术虽百辟卿士有怀必闻而蓄响边遐未臻魏阙
或屈以贫陋或间以山川顿足延首无因奏达岂所
以沈浮靡漏远迩兼得者乎四方士民若有欲陈言
刑政益国利民沦碍幽远不能自通者可各诠条布
怀于刺史二千石有可申采大小以闻

天监九年诏群臣集议各陈损益

按梁书武帝本纪九年五月己亥诏曰朕达听思治
无忘日昃而百司群务其途不一随时适用各有攸
宜若非总会众言无以备兹亲览自今台阁省府州
郡镇戍应有职僚之所时共集议各陈损益具以奏
闻

天监十年下诏求言

按梁书武帝本纪十年秋七月丙辰诏曰昔公卿面
陈载在前史令仆陛奏列代明文所以釐彼庶绩成
兹群务晋氏陵替虚诞为风自此相因其失弥远遂
使武帐空劳无汲公之奏丹墀徒辟阙郑生之履三
槐八座应有务之百官宜有所论可入陈启庶藉周
爰少匡寡薄

### 大同二年，下诏求言。

按《梁书武帝本纪》，“大同二年三月庚申，诏曰：政在养
民，德存被物，上令如风，民应如草。朕以寡德，运属时
来，拨乱反正，倏焉三纪，不能使重门不闭。守在海外，
疆埸多阻，车书未一，民疲转输，士劳边防，彻田为粮，
未得顿止。治道不明，政用多僻，百辟无沃心之言，四
聪阙飞耳之听，州辍刺举，郡忘共治，致使失理负谤，
无由闻达。侮文弄法，因事生奸，胏石空陈，悬钟徒设。
《书》不云乎：‘股肱惟人，良臣惟圣’。实赖贤佐，匡其不及。
凡厥在朝，各献谠言，政治不便于民者，可悉陈之。若
在四远，刺史、二千石长吏，并以奏闻。细民有言事者咸为申达。朕将亲览，以纾其过。文武在位，举尔所知，
公侯将相，随才擢用，拾遗补阙，勿有”所隐。先是，尚书
右丞江子四上封事，极言政治得失。五月，癸卯，诏曰：
“古人有言，‘屋漏在上，知之在下’。朕所钟过，不能自觉。
江子四等封事如上，尚书可时加检括，于民有蠹患
者，便即勒停。宜速详启，勿致淹缓。”

大同五年，诏言政事得失。

按《梁书武帝本纪》，五年三月己未，诏曰：“朕四聪既阙，
五识多蔽，画可外牒，或致纰缪。凡是政事不便于民
者，州郡县即时皆言，勿得欺隐。如使怨讼，当境任失，
而今而后，以为永准。”

大同六年，下诏求言。

按《梁书武帝本纪》：“六年八月辛未，诏曰：经国有体，必
询诸朝。所以尚书置令、仆、丞、郎，旦旦上朝，以议时事，
前共筹怀，然后奏闻。顷者不尔，每有疑事，倚立求决。
古人有云：主非尧舜，何得发言便是。是故放勋之圣，
犹咨四岳；重华之叡，亦待多士。岂朕寡德，所能独断？
自今尚书中有疑事，前于朝堂参议，然后启闻，不得”
习常。其军机要切，前须谘审，自依旧典。

大同十一年，下诏求言。

按《梁书武帝本纪》，“十一年春三月庚辰，诏曰：‘皇王在
昔，泽风未远，故端居元扈，拱默岩廊。自大道既沦，浇
波斯逝，动竞日滋，情伪弥作。朕负扆君临，百年将半，
宵漏未分，躬劳政事，白日西浮，不遑飧饭，退居犹于
布素，含咀匪过藜藿。宁以万乘为贵，四海为富，唯欲
亿兆康宁，下民安乂。虽复三思行事，而百虑多失。凡
远近分置，内外条流，四方所立屯传、邸冶、市埭、桁渡、
津税、田园，新旧守宰游军戍逻，有不便于民者，尚书
州郡各速条上，当随言除省，以舒民患’。”